# data[].attributes.body
EXIF data er en række oplysninger om billedets egenskaber og optagelses forholdene. Som det ses på billedet herover til høre er det en smule grynet, hvilket skyldes både opløsningen og en ISO følsomhed på 800, som egentlig ikke er særligt højt, men jo mere man zoomer på et billede jo mere udpræget bliver kornene i billederne når man øger ISO, til gengæld er ISO styring et hamrende stærkt stykke værktøj at have ved fotografering under lyssvage omstændigheder. I boksen her til højre kan du se et eksempel på EXIF data for et billede. Disse tal kan hjælpe rigtig meget hvis man gerne vil prøve at tage f.eks. et billede som det af dæmningen

# data[].attributes.body
Billede taget i total mørke på Rømø dæmningen. Tirsdag den 29.09.2015. EXIF siger blændestop f/5.6 ISO følsomhed 800 og lukketiden er  hele 10 sekunder, som gør at bilernes lygter danner de markante lysspor uden at bilerne ses.

# data[].attributes.body
Det er ganske let at fotografere i mørke, hvis man tør benytte kameraets manuelle programmer, frem for de indbyggede automatiske.

Fotografering ud på at absorbere lys på en film/sensor. Derfor er lukketid, blænde og ISO begreber det er nyttigt at kende og udnytte.

Lukketid
Lukketiden er den tid, "lukkeren" står åben. Dvs. den tid, lyset  har til at komme ind i kameraet og danne et billede på sensoren.

Lukkeren er som en klap, der går op og hurtigt i igen. Jo længere tid den står  åben, des mere lys bliver lukket ind i billedet. Hvis det er mørkt, kan det  altså være nødvendigt med lang lukkertid, da der skal bruges mere lys til at  lave et billede.

Med lang lukketid kan man undgå blitz - til gengæld skal man holde kameraet  stille, ellers bliver billedet rystet. En hurtig lukketid kan fryse  bevægelse.  Derfor er det en rigtig god ide at benytte et stativ som fås til meget få penge.

Blænde
Blænden er åbningen, der lukker lyset ind til kameraet og "filmen",  ligesom øjets pupil.

En stor blændeåbning (ironisk nok et lavt blændetal) f.eks. f/1.8 lukker meget lys ind og  bruges til lav belysning. En lille blændeåbning (højt blændetal) f.eks. f/22 lukker ikke  så meget lys ind og bruges ved meget lyse motiver.

ISO
ISO-værdi har med lysfølsomheden at gøre.

Et højt ISO-tal betyder høj følsomhed - dvs. at billedet ikke behøver så meget  lys. Til gengæld bliver det en smule mere grovkornet, men det kan også være  flot, så længe billedet er skarpt og i fokus. De fleste moderne kameraer kan kompensere for støj ved høje ISO tal. Der findes dog tilfælde hvor det er en fordel at slå denne funktion fra.